**FESTETICS ÖSZTÖNDÍJ**

**Csurgó Város Önkormányzat Képviselő-testülete a felsőfokú tanulmányaikat végző csurgói hallgatók számára megalapította a „Festetics Ösztöndíjat” a nagy iskolai mecénás, gróf Festetics György emlékére. A Képviselő-testület a „Festetics Ösztöndíj” működését az alábbiakban határozza meg.**

1. **Az ösztöndíj célja:**

Főiskolai és egyetemi tanulmányaikat folytató, tehetséges, kiemelkedő előmenetelű hallgatók munkájának elismerése.

1. **A pályázaton való részvétel:**

Főiskolai, egyetemi tanulmányaikat folytató csurgói lakóhellyel rendelkező hallgatók pályázhatnak*.*

Feltételek:

1. **kettő előző félévi tanulmányi átlageredménye minimum: 4**
2. **valamely területen elért eredményes Tudományos Diákköri tevékenység és / vagy kiemelkedő publikációs, előadói, alkotói és sport tevékenység, külföldi egyetem ösztöndíja, Csurgó város hírnevét öregbítő tevékenység**
3. **szociálisan rászoruló hallgató**

***A fent szerepelt feltételek közül legalább kettőnek teljesülnie kell a pályázat benyújtásához***

1. **A pályázat benyújtása és elbírálása:**

A pályázatokat Csurgó Város Polgármesterének kell benyújtani, a pályázatok döntésre való előkészítését a Pénzügyi-, Ügyrendi-, és Humán Bizottság végzi. A pályázatok elbírálásáról a Képviselő-testület dönt.

1. **Az ösztöndíj mértéke, hatálya és átadása:**

Két hallgató részesülhet ösztöndíjban. Az ösztöndíj mértéke 100.000 Ft/fő. Az ösztöndíj egy évre szól. Az ösztöndíjat a város polgármestere az előzetes tervek alapján 2025. novemberében, ünnepélyes keretek között, emléklappal együtt adja át.

A pályázat benyújtásának határideje: 2025.október 20. 12.00 óra

**A pályázati adatlap beszerezhető a Csurgói Közös Önkormányzati Hivatalban, illetőleg letölthető a** [**www.csurgo.hu**](http://www.csurgo.hu) **honlapról.**